VEGA og Live Nation præsenterer
**The Levellers rocker løs i Lille VEGA**

*På trods af et 25-års jubilæum har det engelske folkrock-band, The Levellers, ikke sat farten ned, og deres Europa-turné rammer den 4. november Lille VEGA. Med sig har bandet et greatest hits-album, der samler bandets store sange, videoer og ny-indspilninger.*

**Greatest Hits Tour**
Det engelske folkrock-band The Levellers fejrede sidste år deres 25-års jubilæum, men det betyder på ingen måde, at de har sat tempoet ned. Tværtimod begiver de sig ud på endnu en Europa-turné med et greatest hits album i bagagen. Albummet udkommer til september på bandets eget selskab og indeholder to cd’er med alle bandets hits, videoer samt nye indspilninger med Frank Turner, Billy Bragg og Bellowhead.

Det nye album føjes til et ganske imponerende bagkatalog; op igennem 90'erne solgte bandets udgivelser til flere platin, guld og sølv-plader end noget andet band, og seks af deres udgivelser har været på den engelske album top 40. Det var blandt andet hits som ”[Just the One](http://www.youtube.com/watch?v=GE-BBD51I9U)”, ”15 Years”, ”This Garden” og ”[What a Beautiful Day](http://www.youtube.com/watch?v=36gW-IPV0aA)”.

**Platin-sælgende albums**
Det selvbetitlede album Levellers (1993) opnåede en andenplads og *Zeitgeist*(1995), der gik nr. 1 på den engelske hitliste, blev for nyligt genudgivet. Deres plantin-sælgende album *Levelling The Land*(1991) bliver desuden generelt betragtet som en klassiker indenfor genren.

The Levellers er også et fremragende liveband. Det vidner et væld af udsolgte koncerter og festivaloptrædener om. Bandet er kendt for deres energiske liveoptrædener, som er ligeså intense i dag, som de var, da bandet blev grundlagt i Brighton i 1988.

**Fakta om koncerten**:

The Levellers (UK)

Tirsdag den 4. november. kl. 21.00

Lille VEGA, Enghavevej 40, 1674 København V

Billetpris: 175 kr. + gebyr
Billetsalget starter senere onsdag den 19. marts via VEGAs hjemmeside og billetnet.